stanford-oval/wikipedia huggingface dataset:
Ukrainan parlamenttivaalit 2006
Taustaa > Asetelma ennen vaaleja

Parlamenttivaalit 2006 odotettiin muodostuvan Ukrainan vuoden 2004 presidentinvaalien toisen kierroksen uusinnan sisäpoliittiseksi jatkoksi. Uusinnan voitti Viktor Juštšenko eikä toisella kierroksella eniten ääniä saanut pääministeri Viktor Janukovytš.
Vaalivoiton jälkeen presidentti Juštšenko nimitti parhaan liittolaisensa Julija Tymošenkon johtaman hallituksen. Tymošenko ei nauttinut Venäjän luottamusta ja hänellä oli moskovalaisen sotilassyyttäjän kansainvälinen etsintäkuulutus voimassa, minkä vuoksi Tymošenko ei tehnyt valtiovierailuja Venäjälle pääministeriaikanaan. Tilanteen laukaisemiseksi myös Juštšenko veti kannatuksensa pois pääministeriltä perustellen asiaa korruptioepäilyksillä, mikä johti pääministerin eroon ja entisten liittolaisten muodolliseen vastakkainasetteluun. Uusi Juri Jehanurovin johtama hallitus nimitettiin 22. syyskuuta 2005.
Ukrainan parlamentti äänesti 250 äänellä 10. tammikuuta 2006 epäluottamuslauseen Jehanurovin hallitukselle maakaasun hinnan miltei kaksinkertaistamisesta. Kazakstanissa vierailulla olevan presidentti Juštšenkon mukaan epäluottamuslause hallitukselle on perustuslaiton ja että asiaa pitää tutkia. Hänen mukaansa hallitus istuu parlamenttivaaleihin asti toimitusministeristönä.
Taustaa > Ehdokkaat

Ukrainan parlamenttivaaleihin osallistuu 43 ryhmittymää tai puoluetta, joista vain 7-9 arvellaan selviävän 3%:n vaalikynnyksestä. Puolueiden muodostamista kokoomuksista merkittäviä ovat vuoden 2004 presidentinvaalin hävinnyttä entistä pääministeri Viktor Janukovytšia kannattava Alueiden puolue, presidentti Juštšenkon erottaman häntä seuranneen entisen pääministerin, Julija Tymošenkon, ryhmittymä sekä presidentti Viktor Juštšenkon kansanliitto "Meidän Ukrainamme", mikä muodosti oranssivallankumouksen ytimen joulukuussa 2004.
Vaalitarkkailu > ETYJ

ETYJ asettaa kolmekymmentä tarkkailijaryhmää, missä on kuusikymmentä pitkäaikaista tarkkailijaa ja kuusisataa lyhytaikaista tarkkailijaa Ukrainan parlamenttivaaleihin. Pitkäaikaiset tarkkailijat saapuvat Ukrainaan 27. tammikuuta ja lyhyaikaiset 22. maaliskuuta. Yhdessä tarkkailijaryhmässä on kaksi parina toimivaa pitkäaikaista tarkkailijaa ja kaksikymmentä pareina toimivaa lyhytaikaista vaalitarkkailijaa.  (Arkistoitu – Internet Archive) (englanniksi)
Aluevaalilautakunnissa edustetut puolueet ilman ehdokkaita

Ukrainan vaaleihin liittyy puolueiden oikeus saada kannattajiaan vaalilautakuntien jäseniksi. Ukrainan keskusvaalilautakunta on valtakunnallinen elin, mikä järjestää vaalit. Lisäksi äänestyspaikan paikallisen vaalilautakunnan ja keskusvaalilautakunnan välissä on aluevaalilautakunta, minkä jäsenet ilmoitetaan julkisesti verkossa jo ennen vaaleja niiden jäsenten tultua nimitetyiksi. Joillain ehdokkailla asettaneilla puolueilla tai vaaliryhmittymillä ei ole aluevaalilautakuntien jäseniä, mutta niiden etua voi valvoa puolue, mikä ei ole asettanut ehdokkaita, mutta minkä jäsenet ovat ehdokkaita toisella vaalilistalla. Nimen jälkeen oleva numero osoittaa aluevaalilautakuntien jäsenten määrän.
Kansanpuolue Народна партія 224 ( Arkistoitu – Internet Archive) (ukrainaksi)
liittyy poliittisesti Volodymir Lytvynin ryhmittymään.
Ukrainan kansanliike Народний Рух України 218 (ukrainaksi)
liittyy poliittisesti Meidän Ukrainamme-ryhmittymään
Kansallis-demokraattinen puolue Народно-демократична партія 215
liittyy poliittisesti Kansallis-demokraattiseen puolueeseen (Народно-демократична партія), Ukrainan kristillis-liberaaliin puolueeseen (Християнсько-ліберальна партія України), Ukrainan demokraattiseen puolueeseen (Демократична партія України), Ukrainan kristillis-demokraattiseen puolueeseen (Християнсько-демократична партія України)
Puolue Yhtenäinen Ukraina Партія "Єдина Україна" 	  	219
Ukrainan industrialistien ja yrittäjien puolue Партія промисловців і підприємців України 220
liittyy poliittisesti Meidän Ukrainamme-ryhmittymään
Uudistusten ja Järjestyksen puolue Партія "Реформи і Порядок" 211
liittyy poliittisesti Pora-PRP-ryhmittymään
Poliittinen puolue Kansanliitto Meidän Ukrainamme Політична партія "Народний Cоюз Наша Україна" 225
liittyy poliittisesti Meidän Ukrainamme-ryhmittymään
Ukrainan sosiaalidemokraattinen puolue (yhdistynyt) Соціал-демократична партія України (об’єднана) 	  	221
Ukrainalainen kansanpuolue Українська Народна Партія 	  	221
Aluevaalilautakunnat ovat oikeushenkilöitä, kun taas äänestyspaikkojen paikalliset lautakunnat ovat paikallishallinnon elimiä.
Vihan sota

Vihan sota (engl. War of Wrath) on fiktiivinen taistelu J. R. R. Tolkienin kirjassa Silmarillion. Kirjassa Vihan sota oli taistelu, joka päätti Morgothin eli Melkorin ylivallan Keski-Maassa ja jonka päätteeksi hänet vangittiin ja heitettiin Ardan ulkopuolelle.
Kulku

Haltiavaltakuntien romahtaessa yksi toisensa jälkeen Morgothin armeijan alle, tilanne näytti toivottamalta näiden sekä ihmisten eli edainin kannalta. Lopulta puolhaltia, eli sekä haltian että ihmisen sukujuuret omannut, Eärendil purjehti kummankin sukukunnan edustajana hakemaan apua Amanin valarilta, Maailman Vartijoilta. Silmarilin avulla Eärendil löysi perille ja valar suostuivat lähettämään armeijan Keski-Maan kansojen tueksi. Valar eivät itse osallistuneet sotaan koska viimeksi kun he hyökkäsivät suoraan Melkorin kimppuun, se oli ollut tuhoisa koko Keski-Maan kannalta.
Amanista lähtivät maia Eönwën johtama sotajoukko johon kuuluivat mm. vanyar-haltiat jotka palasivat tämän ainoan kerran Keski-Maahan. Vanyarin komentajana toimi haltioiden Korkean Kuninkaan Ingwën poika Ingwion. Keski-Maahan saavuttuaan armeijat murskasivat täydellisesti Morgothin armeijan ja ottivat tämän vangikseen. Eönwë otti molemmat jäljelle jääneet Silmarilit Morgothin rautakruunusta ja murskasivat itse kruunun. Morgothin palvelijoista pääsivät pakoon vain harvat mukaan lukien Sauron ja Morian balrog.
Valarin poissaolosta huolimatta sota oli tuhoisa ja upotti lähes koko Beleriandin alueen jossa valtakunnat olivat sijainneet. Meren pinnan yläpuolelle jäivät vain Lindon sekä Túrin Turambarin hauta.
Jokivarsi (Alavus)

| Jokivarsi |
| --- | --- |
 Jokivarsi
 Koordinaatit: 62°32.068′N, 23°37.250′E 
Valtio:  Suomi
Maakunta:  Etelä-Pohjanmaa
Kunta:  Alavus
Hallinto:  
 – Asutustyyppi:  kylä
Infobox OKVirheellinen NIMI-arvo: 
Jokivarsi on Alavuden kaupungissa sijaitseva kylä, joka sijaitsee noin neljä kilometriä kaupungin keskustasta etelään.
Harrastustoiminta

Kylällä on muun muassa 1,5 kilometriä pitkä valaistu pururata, joka on talvisin hiihtäjien käytössä. Lisäksi hiihtäjille on lukuisia latuja ja hiihtoreittejä.
Kesällä pelataan paljon pesäpalloa. Vuonna 2005 kylä sai oman pesäpallojoukkueen, Jokivarren Jytinän. Syksyllä 2013 kylän pesäpallojoukkue nousi kolmanneksi korkeimmalle sarjatasolle pesäpallon Suomensarjaan. Kylällä on vuosittain järjestetty toisena pääsiäispäivänä Jytinän perinteinen pääsiäishölkkä.
Yritystoiminta

Kylältä löytyy maatalouden lisäksi eri alojen yrityksiä, kuten esimerkiksi sementtivalimo, metallirakenteiden valmistusta, puunkorjuuta ja kuljetusalan yrittäjiä.
Vahvanen–Aholanjärvi

| Vahvanen–Aholanjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′10″N, 26°54′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  Kyläoja Rapojärvi–Haukkajärveen 
Järvinumero:  14.182.1.009
Mittaustietoja
Pinnankorkeus:  63,1 m  
Pituus:  2,9 km  
Leveys:  2,3 km  
Rantaviiva:  13,7931 km  
Pinta-ala:  2,0185 km²   
Tilavuus:  0,00351861 km³ 
Keskisyvyys:  1,74 m  
Suurin syvyys:  5,28 m  
Saaria:  2 
 fiVahvanen–Aholanjärvi 
Vahvanen–Aholanjärvi , joka kirjoitetaan toisinaan myös Vahvanen Aholanjärvi , on Kymenlaaksossa Valkealassa, kirkonkylän ja Tirvan välissä sijaitseva kaksialtainen järvi.
Maantietoa

Järven pinta-ala on 202 hehtaaria eli 2,0 neliökilometriä, se on 2,9 kilometriä pitkä ja 2,3 kilometriä leveä. Sillä on kaksi saarta, joiden yhteispinta-ala on 42,27 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 3,5 miljoonaa kuutiometriä eli 0,0035 kuutiokilometriä. Sen keskisyvyys on 1,7 metriä ja suurin syvyys on 5,3 metriä. Sen rantaviivan pituus on 13,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Rapojärven alueeseen (14.182) se kuuluu. Järven vedenpinnan korkeus on 63,1 metriä mpy.
Veikko Kaseva

Veikko Kaarlo Kasper Kaseva (4. marraskuuta 1928 Mynämäki – 1. lokakuuta 1978 Tampere) oli suomalaisen kuumailmapallolentämisen pioneeri.
Vuonna 1966 Kaseva rakensi 1900-luvun ensimmäisen kuumailmapallon Euroopassa. Hän esiintyi palloineen muun muassa Speden elokuvassa Noin 7 veljestä sekä lyhyeksi jääneessä TV-sarjassa Tuumasta toimeen. [lähde? ]
Aivan ensimmäisen kuumailmapallonsa Veikko Kaseva rakennutti 1959 koululuokkansa fysiikan tunnin ryhmätyönä. Paperista valmistettu makkaran mallinen kuumailmapallo lensi parin kilometrin matkan Malmin keskustasta Anianpellontieltä lentokentälle. Seuraavina vuosina kokeita tehtiin eteenipalloilla ja ensimmäinen kankaisen, noin 1 700 kuution kokoisen kuumailmapallon Kaseva sai lentokuntoon 18. kesäkuuta 1966. Se pystyi kuljettamaan kolmen hengen miehistön.
Kasevan suunnittelemaa ja rakentamaa 1700 m3 palloa sanottiin maailman suurimmaksi. Vuonna 1969 Kasevan pallo oli toinen Euroopan kahdesta kuumailmapallosta.  Hän lennätti Malmin kansalaiskoulun oppilaita 30 metrin korkeudelle köysin varmistetuilla lennoilla. Kaseva itse nousi pallollaan puolentoista kilometrin korkeuteen.
Kaseva edusti Suomea MM- ja EM-tason kuumailmapallokisoissa. Vuonna 1973 Yhdysvaltojen Uudessa Meksikossa pidetyissä MM-kisoissa Kaseva joutui laskeutumaan korkealle vuorelle intiaanien pyhälle maalle. Kaseva esiintyi punamustan kuumailmapallonsa kanssa mm. Helsinki Airshow -74:ssä. ja autonäyttelyssä 1970. 1970-luvun lopulla Kasevan pallo syöksyi päin Olarin kansakoulun seinää.
Kaseva toimi loppuaikoinaan Oulunkylän yhteiskoulun teknisten töiden opettajana. Kaseva tunnettiin hyvin eksentrisenä miehenä suurine risupartoineen, rättisitikoineen ja erikoisine lausahduksineen. Koulun oppilaat muistavat hänen oppituntinsa kaikesta muusta – mukaan lukien hypnotismi – kuin teknisistä töistä. Kaseva innostui helposti kokeilemaan kaikkea uutta sekä tekniikan että muidenkin asioiden alalla. Kasevan tunneilla oli mahdollista rakentaa hänen kehittämänsä minikuumailmapallo, jonka pallo-osa liimattiin kokoon voimapaperista leikatuista segmenteistä. Palloon kiinnitettiin suuaukon alle alumiinirasia, johon laitettiin pala lasivillaa. Eristeeseen kaadettiin palavaa nestettä, joka sytytettiin. Savukaasut kuumensivat kuumailmapalloa riittävästi saadakseen sen lentoon. Tällaisia minipalloja lennätettiin usein teknisten töiden tunneilla.[lähde? ]
Kaseva vieraili teknisine laitteineen usein seurakuntien poikakerhoissa ja muun muassa Partaharjun leireillä.[lähde? ]
Kuolema

Kaseva kuoli tapaturmaisesti, kun hänen kuumailmapallonsa yläosa repeytyi niin sanotun pohjoisnapaventtiilin petettyä näytöslennon aikana Tampereella. Kuumailmapallo alkoi pyöriä ilmassa ja putosi noin 250 metrin korkeudelta Väinölänkadulle Tammelan koulun viereen, jolloin pallon korissa yksin ollut Kaseva sai välittömästi surmansa.
Onnettomuuden tapahtuessa Kaseva oli esittelemässä palloaan teknisten aineiden opettajien vuosikokouksessa. Kaseva lensi 2100 m3 kokoisella pallolla, jonka hän oli suunnitellut ja suurimmaksi osaksi rakentanutkin itse. Pallo oli hänen suunnittelemistaan palloista kolmas. Se oli valmistunut keväällä 1978 ja sillä oli lennetty alle kymmenen kertaa ennen onnettomuutta.
Onnettomuuden syy oli suunnitteluvirhe pallon rakenteessa: pohjoisnapaventtiilin venttiilikangas pääsi siirtymään pallon vaipan yläpuolelle, jolloin pallo tyhjeni nopeasti. Pohjoisnapaventtiilin avulla säädellään lentokorkeutta: venttiiliä raotetaan, kun halutaan alaspäin, ja suljetaan, kun halutaan nousta. Tutkijalautakunta ehdotti, että vastedes kuumailmapallojen venttiilien tulisi olla jotakin ulkomailla hyväksyttyä tyyppiä ja korien tulisi olla valmistettu alumiinista tai pajusta.
Onnettomuuden aikaan Kaseva oli ainoa henkilö Suomessa, jolla oli kuumailmapallon lentolupakirja. Kaseva on haudattu Malmin hautausmaalle Helsinkiin.
Aiheesta muualla

Ylen elävä arkisto: Veikko Kaseva vierailee poikien kanssa Töölön kirkon Pärinäpirtissä 1978
Ylen elävä arkisto: Veikko Kaseva esittelee kuumailmapallon toimintaa 1978
Vapauden hurma

| Vapauden hurma Liljan Loisto |
| --- | --- | --- |

Studioalbumin tiedot
 Julkaistu: 30. toukokuuta 2012
 Formaatti: CD
 Tyylilaji: reggae, kansanmusiikki
 Kesto: 38.34
 Levy-yhtiö: Suomen Musiikki
Listasijoitukset
  Suomen virallinen lista: 26.
Liljan Loiston muut julkaisut
| Takaisin Karjalan maille 2010 | Vapauden hurma 2012 |   |
Vapauden hurma on Liljan Loisto -yhtyeen toinen pitkäsoitto. Sen julkaisi Suomen Musiikki 30. toukokuuta 2012, ja sen kappaleesta "Varkaat kulkurit" on julkaistu musiikkivideo. Albumi nousi Suomen virallisen albumilistan 26. sijalle viikolla 26/2012. Viikko jäi albumin ainoaksi listalla.
Kappaleet

Vapaa oon – 2.50
Kuparipannu – 2.44
Varkaat kulkurit – 3.20
Vuosia monia näin – 2.40
Aamun kajoon – 4.30
Jossain – 3.17
Eva – 2.55
Kauan sitten – 3.27
Katupoikien laulu – 2.19
Niin kaunis on taivas – 1.33
Villihevosia – 3.42
Mustalaisen kyyneleet – 5.12
Arvostelut

Helsingin Sanomat:
Keskisuomalainen: suopea
Vau

Vau tai VAU voi tarkoittaa ainakin seuraavia asioita:
Louis Le Vau (1612–1670), ranskalainen arkkitehti
Vau!!, suomalainen rockyhtye
Suomen Vammaisurheilu ja -liikunta VAU, urheilu- ja liikuntajärjestö
Jaycee Lee Dugardin sieppaus

Jaycee Lee Dugard (s. 3. toukokuuta, 1980) siepattiin 10. kesäkuuta 1991 hänen ollessaan 11-vuotias. Jaycee kidnapattiin autoon bussipysäkiltä South Lake Tahoessa, Kaliforniassa. Hän oli siepattuna 18 vuotta, ennen kuin pääsi vapaaksi. Dugard sai vankeusaikanaan kaksi lasta, Angelin (s. 1994) ja Starletin (s. 1997).
Jayceen siepanneen Phillip Garridon pidätyskuva.
Sieppaukseen osallistuneen, Phillip Garridon vaimon, Nancy Garridon pidätyskuva.
Kaappauksen vuodet

Jaycee asui Garridojen takapihalla teltassa 18 vuotta. Nancy (s. 1955) ja Philip Garrido (s. 5. huhtikuuta 1951) pitivät Jayceeta kurjissa oloissa. Takapiha oli ahdas ja täynnä romuja. Philip raiskasi Jayceeta useita kertoja. Philip Garrido sanoi, että "perheen" tarina oli sydäntä lämmittävä, että hän oli muuttanut tapansa täysin ja että hän ja Nancy rakastavat "lapsiaan". Jayceen lapset itkivät, kun Garridot pidätettiin.
Tuomiot

Phillip Garrido tuomittiin kesäkuussa 2011 yhteensä 431 vuodeksi vankeuteen. Nancy Garrido sai elinkautisen, jota hänen pitää istua vähintään 36 vuotta.
Aiheesta muualla

Kuvia tai muita tiedostoja aiheesta Jaycee Lee Dugardin sieppaus Wikimedia Commonsissa
Takapiha, jossa Jaycee vietti 18 vuotta vangittuna.
Via Mistica

| Via Mistica> Tiedot |
| --- | --- |
Toiminnassa:  1998–
Tyylilaji:  doom metal, goottimetalli
Kotipaikka:  Białystok, Puola
Laulukieli:  englanti
Jäsenet:  Katarzyna Polak, laulu, sello   Marcin "Dracula" Sidz, kitara   Marek Przybyłowski, kitara, laulu   Jarosław Jefimiuk, bassokitara   Adam Radziszewski, rummut   Jarosław Ryszkiewicz, kosketinsoitin  
Levy-yhtiö:  Metal Mind Productions, 2003–  
Aiheesta muualla
Kotisivut
Infobox OKNimi-testi OK: 
Via Mistica on puolalainen goottimetalliyhtye, joka on perustettu vuonna 1998 Białystokissa Puolassa.
Kokoonpano

Katarzyna Polak – laulu, sello
Marcin "Dracula" Sidz – kitara
Marek Przybyłowski – kitara, laulu
Jarosław Jefimiuk – bassokitara
Adam Radziszewski – rummut
Jarosław Ryszkiewicz – kosketinsoitin
Entiset jäsenet
Jacek Bartnicki – kitara
Łukasz "Icanraz" Sarnacki – rummut
Grzegorz Wasiak – kosketinsoitin
Tomasz "Hal" Halicki – bassokitara
Diskografia

Testamentum (In Hora Mortis Nostre) (2003,  Metal Mind Productions)
Fallen Angels (2004,  Metal Mind Productions)
Under My Eyelids (2006,  Metal Mind Productions)
Demot
In Hora Mortis Nostre (1999,  omakustanne)
Via Mistica (1998,  omakustanne)
Aiheesta muualla

Via Mistica Encyclopaedia Metallumissa (englanniksi)
Via Mistica
| --- | --- |
Studioalbumit:   Testamentum (In Hora Mortis Nostre)  Fallen Angels  Under My Eyelids 
Split-albumit:   In Hora Mortis Nostre  Via Mistica 
Katso myös:   Abused Majesty  Hermh  Dead Infection  Devilish Impressions
Jess Barker

Jess Barker
Jess Barker elokuvassa Punainen katu (1945).
| --- | --- |
Syntynyt:  4. kesäkuuta 1912  Greenville  
Kuollut:  8. elokuuta 2000  (88 vuotta) North Hollywood  
Ammatti:  näyttelijä  
Puoliso:  Susan Hayward (1944–1954)  
muokkaa - muokkaa wikitekstiä - muokkaa Wikidataa
Jess Barker (4. kesäkuuta 1912 – 8. elokuuta 2000) oli yhdysvaltalainen näyttelijä. Hän esiintyi muun muassa David Janewayn roolissa elokuvassa Punainen katu (1945). Hän oli vuosina 1944–1954 naimisissa Susan Haywardin kanssa. Avioliitto päättyi eroon. Hayward voitti kiistan parin kaksospoikien huoltajuudesta.
Etelä-Carolinan Greenvillessä syntynyt Barker kuoli 88-vuotiaana maksakirroosiin North Hollywoodissa.
Elokuvia

1936: Yksinäisen hongan laulu, ohj. Henry Hathaway
1944: Kansikuvatyttö, ohj. Charles Vidor
1945: Tämä meidän rakkautemme, ohj. William Dieterle
1945: Tytöt remmissä, ohj. Edward Buzzell
1945: Lainsuojattomien paluu, ohj. Ray Taylor
1945: Punainen katu, ohj. Fritz Lang
1946: Aaveita, autoja ja ammuksia, ohj. Charles Barton
1949: Vain yksi harha-askel, ohj. Chester Erskine
1949: Yllämme giljotiini, ohj. Anthony Mann
1950: Sankarit pulassa, ohj. Charles Barton
1964: Yöllistä kauhua, ohj. William Castle
1968: Vihreät baretit, ohj. Ray Kellogg ja John Wayne
1975: Jalokivivarkaat, ohj. Marvin J. Chomsky
1977: Tuhoojat, ohj. Eddie Romero
Aiheesta muualla

Kuvia tai muita tiedostoja aiheesta Jess Barker Wikimedia Commonsissa
Jess Barker Internet Movie Databasessa. (englanniksi)
John Cowper Powys

| John Cowper Powys |
| --- | --- |
 John Cowper Powys
Henkilötiedot
Syntynyt: 8. lokakuuta 1872 Shirley, Derbyshire, Britannia
Kuollut: 17. kesäkuuta 1963 (90 vuotta) Blaenau Ffestiniog, Wales, Britannia
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
John Cowper Powys (8. lokakuuta 1872 Shirley, Derbyshire, Britannia – 17. kesäkuuta 1963 Blaenau Ffestiniog, Wales, Britannia) oli brittiläinen kirjailija. Hän opetti yliopistoissa Britanniassa ja 30 vuotta Yhdysvalloissa.
Tuotantonsa alkuvaiheessa Powys kirjoitti runoja ja esseitä, myöhemmin laajoja historiallisia romaaneja, jotka ovat tunnetumpi osa hänen tuotantoaan. Hän yhdistelee proosassa myyttisiä aiheita mystiikkaan ja romantiikkaan. Teokset saivat huomiota osakseen varsinaisesti vasta 1960-luvulla.
Aiheesta muualla

Kuvia tai muita tiedostoja aiheesta John Cowper Powys Wikimedia Commonsissa
Jorge Andrés Boero

Jorge Andrés Martínez Boero (3. heinäkuuta 1973 – 1. tammikuuta 2012) oli argentiinalainen moottoripyöräilijä. Hän osallistui vuosien 2011 ja 2012 Dakar-ralleihin. Hän kuoli vuoden 2012 Dakar-rallin avauspäivänä rallin ensimmäisellä erikoiskokeella kaatumisessaan saamaansa sydänkohtaukseen. Hän oli 25:s Dakar-rallissa kuollut kilpailija.
Varghese Chakkalakal

Varghese Chakkalakal (s. 7. helmikuuta 1953) on intialainen roomalaiskatolinen piispa. Hänet vihittiin papiksi 2. huhtikuuta 1981 ja nimitettiin Kannurin hiippakunnan piispaksi 5. marraskuuta 1998. Piispaksi vihkiminen seurasi 7. helmikuuta 1999. Pääkonsekraattorina toimi Daniel Acharuparambil, jota avustivat Francis Kallarakal ja Maxwell Valentine Noronha.
Jess Glynne

| Jess Glynne |
| --- | --- |
 Glynne esiintymässä South by Southwest-tapahtumassa vuonna 2015.
Henkilötiedot
Syntynyt: 20. lokakuuta 1989 Hampstead, Lontoo, Englanti
Ammatti:  laulaja, lauluntekijä
Muusikko
Laulukielet:  englanti
Aktiivisena:  2013–
Tyylilajit:  pop, R&B, dance, soul
Soittimet:  sanat, piano
Levy-yhtiöt:  Atlantic, Warner, Black Butter
Aiheesta muualla
Kotisivut
  [ Muokkaa Wikidatassa ] [ ohje ]  
Jessica Hannah Glynne (s. 20. lokakuuta 1989 Lontoo, Englanti, taiteilijanimeltään Jess Glynne) on brittiläinen laulaja-lauluntekijä. Hän nousi suuren yleisön tietoon vuonna 2014 esiinnyttyään Clean Banditin kappaleella "Rather Be" sekä Route 94:n kappaleella "My Love", jotka pääsivät Britannian singlelistan kärkeen. Vuonna 2019 aikakauslehti Forbes listasi hänet yhdeksi kolmestakymmenestä maailman vaikutusvaltaisimmista alle 30-vuotiaista naisista.
Hänen debyyttistudioalbumi "I Cry When I Laugh" pääsi jo ensimmäisellä listaviikolla Britannian albumilistan kärkeen ja siltä julkaistut singlet "Hold My Hand" ja "Don't Be So Hard on Yourself" saavuttivat suuren kansainvälisen menestyksen. Glynnen toinen studioalbumi "Always In Between" saavutti myös jo ensimmäisellä listaviikollaan Britannian albumilistan kärkisijan ja hänen menestyksensä sai jatkumoa kappaleilla "I'll Be There", "These Days", "All I Am", "Thursday" ja "No One". Niistä viimeisin teki Glynnestä kaikkien aikojen ensimmäisen naisartistin jolla on seitsemän Britannian singlelistan kärjen saavuttanutta singleä.
Jess Glynnellä on kertomansa mukaan juutalaisvanhemmat. Hänen isänsä Laurence Glynne on kiinteistövälittäjä ja äiti Alexandra työskenteli puolestaan A&R:ssa musiikkiteollisuuden parissa. Perheen sukunimi oli alun perin Goldstein mutta hänen isoisänsä vaihtoi sen Glynneksi.
Diskografia > Albumit

I Cry When I Laugh (21. elokuuta 2015)
Always In Between (12. lokakuuta 2018)
Diskografia > Singlet

Pääartistina
Right Here (2014)
Real Love (Clean Banditin kanssa) (2014)
Hold My Hand (2015)
Don't Be So Hard on Yourself (2015)
Take Me Home (2015)
Ain't Got Far to Go (2016)
If I Can't Have You (2016)
I'll Be There (2018)
All I Am (2018)
Thursday (2018)
No One (2019)
One Touch (Jax Jonesin kanssa) (2019)
Vierailevana artistina
Rather Be (Clean Bandit, mukana Jess Glynne) (2014)
My Love (Route 94, mukana Jess Glynne) (2014)
Not Letting Go (Tinie Tempah, mukana Jess Glynne) (2015)
Kill the Lights (Alex Newell, DJ Cassidy ja Jess Glynne, mukana Nile Rodgers) (2016)
I Can Feel It (DJ Serge Wood, mukana Jess Glynne) (2016)
These Days (Rudimental, mukana Jess Glynne, Macklemore ja Dan Caplen) (2018)
Mind on It (Yungen, mukana Jess Glynne) (2018)
So Real (Warriors) (Too Many Zooz & KDA, mukana Jess Glynne) (2018)
Promosinglet
123 (2018)
Käännös suomeksi
Käännös suomeksi
Vapauden ja demokratian Eurooppa

Vapauden ja demokratian Eurooppa (Europe of Freedom and Democracy, EFD) oli EU-kriittinen europarlamenttiryhmä Euroopan parlamentissa. Se perustettiin vuoden 2009 europarlamenttivaalien jälkeen Itsenäisyys/demokratia-ryhmän ja Unioni kansakuntien Euroopan puolesta -ryhmän jatkajaksi. Ryhmän puheenjohtaja on Yhdistyneen kuningaskunnan itsenäisyyspuolueen puheenjohtaja Nigel Farage.
Vuosina 2014 ryhmän nimi muuttuu Vapauden ja suoran demokratian Eurooppa:ksi (Europe of Freedom and Direct Democracy, EFDD).
Jäsenpuolueet maittain

| Jäsenvaltio | Puolue | MEPit |
| --- | --- | --- |
|  Alankomaat | Reformoitu puolue (Staatkundig Gereformeerde Partij) | 1 |
|  Belgia | Frank Vanhecke (sitoutumaton) | 1 |
|  Bulgaria | Natsionalen front za spasenie na Bălgarija | 1 |
|  Italia | Io amo l'Italia | 1 |
|  Italia | Pohjoisen liitto (Lega Nord) | 8+1 |
|  Kreikka | Laikos Orthodoksos Synagermos | 2 |
|  Liettua | Tvarka ir teisingumas | 2 |
|  Puola | Solidarna Polska | 4 |
|  Ranska | Mouvement pour la France | 1 |
|  Slovakia | Slovakian kansallispuolue (Slovenská národná strana) | 1 |
|  Suomi | Perussuomalaiset | 1 |
|  Tanska | Tanskan kansanpuolue (Dansk Folkeparti) | 1 |
|  Yhdistynyt kuningaskunta | Itsenäisyyspuolue (UK Independence Party) | 10 |
|  |  | 48 |